Skandinavisk UFO Information 

D^nm^rks UFO Forening 

UFO-Maii nr. 36 8. maj 2004 



Leder i ufo-nyt nr. 2 , 2004 

Godt og skidt 

Af Kim Møller Hansen 

Foråret bød på to nyheder, som fik en del opmærksomhed i 
pressen: En milliardær donerede 80 mio. kr. til jagt på mars- 
mænd, og verdens største ufo-blad drejede nøglen om. 

Paul Allen, der tilbage i 70'erne var med til at grundlægge Microsoft, har i dag 
en formue på omkring 130 mia. kr. Den 22. marts kunne alverdens 
pressebureauer fortælle, at Paul Allen har foræret 80 mio. kr. til SETI Institute 
i Californien. 

^ . . SETI Institute vil nu oprette en radioteleskopkæde med 200 

V - satellitmodtagere, der skal skaffe nye data fra himmelrummet 

• til bearbejdelse på mange hundrede private computere 

SETI Institute verden over.^ 

I samme måned erfarede vi, at det engelske ufo-blad »UFO 
Magazine« var gået ind. Bladet blev startet i 1981 af Graham Birdsall og 
broderen Mark. Som årene gik - og i takt med at historierne blev vildere og 
vildere - steg oplagstallet på »UFO Magazine«. Bladet havde, da det gik bedst, 
et oplag på 35.000 ex.! Siden midt i 1990'erne er oplagstallet imidlertid faldet 
år for år, og da Graham Birdsall døde i september 2003, besluttede hans enke 
at lukke bladet. 

I Danmark vil vi også snart se bladdøden 
brede sig - det gælder dog ikke UFO-Nyt. 
Folketinget har besluttet at ophæve 
bladtilskuddet, hvilket gør det meget dyrt for 
hundredvis af danske foreninger at udsende 
blade til abonnenterne. Mange tvinges ganske 
enkelt til at indstille udgivelsen. 

UFO-Nyt rammes også af bladtilskuddets 
bortfald. Tidligere fik abonnenterne bladet via 
Avispostkontoret. 

Nu skal vi selv sende UFO-Nyt ud - derfor har 
bagsiden også fået nyt udseende - og til en 
langt højere pris end før. 

SUFOI kan bære denne merudgift på UFO-Nyt 
i indeværende år, så først i 2005 bliver vi nødt 
til at forhøje abonnementsprisen, så de øgede 
portoudgifter ikke slår bunden ud af 
foreningens økonomi. 

I UFO-Nyt nr. 1, 2004, tog vi hul på ufo-bortførelsestemaet. 



I UFO-Nyt nr. 2 afslutter vi temaet med to artikler om de formodede fysiske 
beviser. Det drejer sig om en analyse af kjolen, som Betty Hili havde på under 










parter af konflikten. 

Da de flyvende tallerkeners æra begyndte, var mange hurtige til 
at knytte de to ting sammen. Det førte til historier om nazi¬ 
skabte flyvende tallerkener underbygget af skriftlige beviser og 
øjenvidneberetninger. 

Er der noget hold i alle disse rygter og historier, som gang på 
gang føres frem i tidsskrifter og på internettet? Kevin McCIure 
har sporet nazi-rygterne helt tilbage til deres kilder og fundet 
frem til, hvad der ser ud til at være den ultimative sandhed bag 
historierne. Resultatet kan du læse i Kevin McCIures spændende, 
engelsksprogede rapport »The Nazi UFO Mythos«. _ 


THE NAZI UFO MYTHOS 


An Investigation 


BY Kevin McClure 


sin klassiske bortførelsesoplevelse i 1961 - og en analyse af det bedste fysiske 
bevis, som den omdiskuterede implantat-forsker Roger K. Leir kan fremvise. 


Og så kan vi i UFO-Nyt nr. 2, 2004, annoncere for tre spændende, 
nyudgivelser (kan bestilles i SUFOI Butikken), som vi er sikre på vil 
interessere mange læsere: 

• Klaus Aarsleffs flotte indbundne og velillustrerede bog »Mysterier 
i fortiden« med tilhørende DVD. 

• på DVD'en er der 8 tv-udsendelser, hvor Klaus Aarsleff føjer nye, 
spændende detaljer til bogens kapitler. 

• Palle Vibes indbundne og illustrerede bog »Genfærd, grave og 
onde ånder«. 

• Til bogen er knyttet en hjemmeside med gode gys. 

• En ny udgivelse i serien UFO Document: »The Nazi UFO Mythos«. 
Under Anden Verdenskrig satte glødende kugler - kendt som foo 
fighters - gang i rygterne om et hemmeligt våben hos begge 

God fornøjelse med UFO-Nyt nr. 2, 2004! 


















UFO 

Dette spændende 
foto er taget fra et 
ledsagerfly den 16. 
juli 1988 over Hemet 
i Californien. Billedet 
er først dukket op fra 
gemmerne i januar 
2001 og har nu været 
igennem en grundig 
analyse foretaget af Richard Haines, som har specialiseret sig i ufo¬ 
observationer gjort af piloter. Mange læsere husker sikkert, at Haines holdt et 
spændende foredrag om netop dette emne på SUFOPs kongres i Lyngby i 
november 1997. Haines udelukker dobbelteksponeringer og andet fup. Det 
ukendte objekt har sandsynligvis passeret svæveflyet på nogle få sekunder 
med en hastighed under lydens. På nuværende tidspunkt kan Haines ikke 
forklare det fotograferede fænomen, som derfor må kaldes et ufo. 



Richard F. Haines (tv.) og Ole Henningsen i 
samtale under en pause ved SUFOI's kongres i 
Lyngby i november 1997. 

Foto: Kim Møller Hansen 

Kilde: UFO-Aktuellt, nr. 1, 2004/ kmh 



Artikel fra ufo-nyt nr. 2, 2004 

Sagen om kloen 

Af Kim Møller Hansen 









Det amerikanske tidsskrift MUFON UFO Journai 
har i de seneste numre bragt en dei artikier om 
ufo-bortføreisesfænomenet. I 

decembernummeret var det så dr. Roger Leirs tur 
tii at fortæiie om sine erfaringer på området. 

Dr. Roger K. Leir Leir er kirurg og i ufo-kredse mest kendt for sit arbejde 
er en flittig taler med at fjerne genstande, som aliens menes at have 
ufo- implanteret i bortførelsesofre. Til dato har Roger Leir 
foretaget 10 operative indgreb og fjernet 11 genstande. 
Han indrømmer, at en af disse genstande var noget så 
jordnært som et stykke glas fra en flaske. Men de øvrige genstande er efter 
hans mening mystiske og beviser, at aliens placerer små sendere, 
„hjernekontroludstyr" og lignende i bortførelsesofre. Andre forskere siger, at 
for dem ligner de bortopererede genstande små splinter almindeligt metal, 
plastic eller glas. 


ved 
konferencer 
verden over. 









Roger Leir undersøger også 
bortførelsessager generelt og i sin lange 
artikel i MUFON UFO Journal fortæller 
han netop om en af de 
bortførelsessager, som har interesseret 
ham og hans kolleger mest. Sagen 
omtales som Gary Lowery-sagen. Roger 
Leir mener, at denne sag er en af de 
mest troværdige sager, da den rummer 
mange fysiske beviser. 

Gary og hans familie i Bakersfield, 

Californien, har været på banen i mange 
år med en meget klar erindring om 
mange oplevelser. 

Lige fra begyndelsen har Roger Leir 
anset Gary for at være en ærlig og 
oprigtig mand. Gary har gennemgået en 
løgnedetektor-undersøgelse, som han 
bestod med glans. Han gennemgik også 
to regressionshypnose-sessioner. Den 
ene foretaget af en ekspert i 
stressanalyse, den anden af Budd 
Hopkins (billedhuggger og forfatter), 
som også fandt Gary meget troværdig. 

Gary har optaget sine 

bortførelsesoplevelser på video. Via et videokamera i en clockradio i sit 
soveværelse kunne han optage nattens begivenheder. I en periode indsamlede 
han en stor mængde videomateriale. 

Han gennemså samvittighedsfuldt alt materialet både med normal hastighed 
og i slowmotion time efter time. Nogle gange så han ét billede ad gangen. Han 
fandt frem til nogle usædvanlige billeder, som blev sendt til Roger Leir. Denne 
sendte materialet videre til flere forskellige eksperter i analyse af videofilm. 
Der var på ét af enkeltbillederne noget, der tydede på, at der var et væsen til 
stede. Men hvad, melder historien i MUFON UFO Journal ikke noget om. 
Videooptagelserne skulle også vise nogle små lyskugler, som svæver rundt i 
lokalet - orber måske? (se også artiklen i UFO-Nyt, nr. 1, 2004, side 15-20). 
Som det næste forsøgte Gary at indsamle fodspor fra et væsen, som han om 
natten gentagne gange havde set komme ind gennem muren fra vægskabet. 
Han brugte et badehåndklæde med samme farve som gulvtæppet og anbragte 
et lille stykke metalfolie på bagsiden. 

Om aftenen anbragte han håndklædet på tæppet foran det område, hvor han 
havde set væsenet komme igennem muren. Den følgende morgen så han to 
fodaftryk på metalfolien. Han brugte gips til at sikre aftrykkene og fik på den 
måde en kopi af foden. 

Roger Leir har set både aftrykket og kopien. Fødderne var forskellige fra et 
menneskes, da de var små og meget smalle ved fodens midte og svang. Foden 
havde kun tre tæer. De lignede ikke mennesketæer, da de var brede og 
kødfulde. 

I løbet af de måneder, der fulgte, besøgte Roger Leir utallige gange Garys 
hjem for at se på de fysiske beviser. Han tog prøver fra et fluorescerende 
område på væggene ved et skab og i soveværelset. 



Her ses en nål-lignende tingest, som 
Roger Leir har fjernet fra et 
formodet bortførelsesoffer. 

Fotos: Michael Portanova/A. & S. Research 





I forhaven var der et område på Garys græsplæne, hvor intet ville gro. 
Området var cirkulært og kunne ligne et sted, hvor et fartøj var landet. Roger 
Leir opdagede desuden nogle områder på ydermurene, hvor der var et 
usædvanligt magnetfelt. Inde i skabene i Garys soveværelse var der også 
usædvanlige magnetfelter omkring metalbøjlerne. Det samme gjaldt to af 
metalhængslerne på skabenes døre. 

Gary fortalte, at hans armbåndsur, som havde være forsvundet i to uger, 
pludselig var dukket op dækket med et gråligt pulver. 

I den periode, hvor Gary indsamlede beviser på fodaftryk, opdagede han en 
morgen noget, der viste sig at være en lille sort genstand stukket ind i et af 
håndklædets folder. Både han og konen var sikre på, at den ikke havde været 
der den foregående aften. 

Da Leir 

undersøgte 
genstanden, så 
han, at det var 
en „klo". Leir 
besluttede at 
undersøge 
kloen, fordi den 
kunne blive et 
af de vigtigste 
^ beviser på, at 
aliens virkelig 
foretager 
bortførelser. 

^ I artiklen i 
i MUFON UFO 


Foto: Dr. Roger K. Leir 


Journal gør Leir 
derefter rede 

for alle de videnskabelige undersøgelser, som kloen i en to-årig periode har 
gennemgået. Undersøgelserne gjorde Leir mere og mere overbevist om, at det 
drejede sig om en ikke-jordisk, biologisk genstand. For at få klarhed over 
dette, måtte der efter Leirs mening foretages en DNA-analyse af kloen. 

Med støtte fra flere fonde blev det muligt at få foretaget en DNA-analyse af 
kloen. De første data var overraskende, da de viste, at DNA'et var forskellig fra 
DNA her på Jorden! Sensationen lurede lige om hjørnet, men udeblev. En 
kontrolundersøgelse viste nemlig, at kloen kunne være en art bløddyr. 

En ph.d. med speciale i gastropodologi - studiet af snegle - kunne alene ud fra 
et foto af genstanden identificere dyret, før han fik tilsendt DNA-dataene. Den 
såkaldte ikke-jordiske „klo" var blot en ganske almindelig jordisk snegl. 

Man kan spørge sig selv om, hvorfor studiet af genstandens DNA ledte så 
meget på vildspor, så det først blev konkluderet, at det var ikke-jordisk DNA. 
Svaret er ganske lige til. Snegle udskiller en substans, som de bruger til 
forsvar. Denne substans består af enzymer, der bryder DNA-kæden - en 
opbrudt DNA-kæde som ikke matcher noget i databasen. 

Det, som man troede var hår, der voksede på kloen, viste sig at være størknet 
sekret fra celler kaldet gastrocyster. De ligner hår. 

Man skulle mene, at når det vigtigste „bevis" for et rumvæsens tilstedeværelse 
viser sig at have en meget jordnær forklaring, vil de fleste miste lidt af gejsten 
og troen - og måske begynde at tvivle på Gary Lowery-sagens betydning. Men 





ikke Roger Leir. Han kæmper videre. For ham er der stadig mange 
interessante, ubesvarede spørgsmål, fx: 

• Hvordan kom denne snegl ind håndklædet, når Gary og hans kone 
hævder, at håndklædet var nyvasket og først blev taget frem den 
foregående aften? 

• Hvordan kunne dyret være mumificeret, som det var, da det blev fundet, 
når undersøgelser viser, at dyret normalt går i opløsning og ikke 
størkner, når det udtørrer? 

• Den korte tid, som mumificeringen tog, er også et mysterium ifølge Leir. 
Videnskabelige undersøgelser viser, at det vil tage mindst 24 timer, før 
det sker. 

• Ifølge Leir, har man fundet ud af, at snegle, der ligner „kloen", ikke 
findes i området omkring Bakersfield, Californien. 

Ved at fokusere på disse spørgsmål, som jo selvfølgelig kan være interessante 
nok for en biolog eller zoolog, holder Leir liv i sagen og efterlader folk det 
indtryk, at der er „noget om snakken" i Gary Lowery-sagen. At det så 
formentlig intet har med aliens at gøre, drukner i „støjen". 

Gary er uden tvivl en ærlig og hæderlig mand, som virkelig tror, at han har 
haft besøg af aliens. Oplevelserne i soveværelset er „virkelige" for ham. Men 
som psykologen Susan Blackmore skrev i UFO-Nyt nr. 1, 2004 (se også 
http://www.sufoi.dk/sidstnyt/bortf-01.php), så kan sådanne oplevelser sagtens 
udløses af søvnlammelse. Denne mulighed nævner Roger Leir slet ikke. Han 
hæfter sig i stedet ved sagens fysiske „beviser", som fx: 

• Unormale magnetiske eller elektromagnetiske fænomener på 
observationsstedet. 

• Jordbundsprøver taget fra forhaven, som er et muligt landingssted. 

• Den pulveragtige substans på armbåndsuret. 

• Prøver af noget fluorescerende fundet på skabet og i soveværelset. 

• Fodaftrykkene. 

• Videooptagelserne. 

Tilfældige (og måske helt naturlige) hændelser og fakta forsøges her presset 
ind i en sammenhæng for at „bevise" en tro på fremmede væsners besøg. Man 
fristes til at sige: „Søg - og du skal finde..." 

Set her fra et skrivebord i Danmark må man sige, at hvis Gary Lowery-sagen 
er en af de mest troværdige sager, bortførelses-forskerne har på programmet, 
så har de i sandhed et problem. 

Kilde: MUFON UFO Journal, december 2003/-for 

Læs mere om ufo-bortførelser i UFO-Vision 8 (se UFO-Vision nr. 8) 


Rapport fra Sønderjylland 

Af Ole Henningsen 

Fra Meteorsektionen under Astronomisk Selskab har vi i SUFOI, Skandinavisk 
UFO Information, fået videresendt en beretning om observation af et 
lysfænomen den 21-04-2004 kl. ca. 22.55. 

Samme dag om morgenen kl. ca. 04.35/04.42 modtog SUFOI flere 
indberetninger, der er videresendt til Astronomisk Selskab og Geologisk 
Museum, idet der helt sikkert er tale om observation af et meteor over 
Nordsøen. 




Men nedenstående modtagne observationsrapport adskiller sig på væsentlige 
punkter, bl.a. længden af observationen (3 minutter passer ikke på et 
meteor/ildkugle) og de observerede „lysbuer". 

Rapportøren, AM, fra Tørsbøl ved Gråsten fortæller i sin indberetning: 

„Onsdag aften d.21.04 kl.22.50 kom jeg kørende i bil fra Gråsten mod Feldsted 
i Sønderjylland. Jeg drejede af ved Snu rom og kørte mod Kværs ad Avntoftvej. 
Ude i horisonten meilem Ladegårdsvej og Kværsiøkke på min højre side, 
observerede jeg tre iysbuer i ca.l2- 14 meters højde og 300- 500 m i bredden 
i ait, da buerne gik ind over hinanden. Lysbuerne biinkede meget kraftigt som 
når det lyner, bortset fra at intervallerne mellem blinkene var meget kortere 
end lyn. 

Da jeg kommer længere ind mod Kværs lidt før hvor sidevejen mod 
Kværsiøkke går, sker der en eksplosion oppe i luften - nærmest som en raket. 
Ud af den eksplosion er der en ildkugle, som tager kurs mod vest i retning af 
Søgård. 

Jeg kan føige kugien indtii den, hvad jeg tror, er siået ned bagved Kværs 
skole. 

Der dannes igen en iysbue magen til de tre jeg lige havde set lidt før tii højre 
for mig. Igen kom der kraftige blink fra dette lys. 

Lysskæret kan beskrives som når man ser lysskæret oppe i himlen, fra 
projektører der er på jorden. Fra jeg så ildkuglen til det hele var slut er der nok 
gået ca. 3 min. 

Men altså, jeg sad i min bil hvorved jeg fulgte den på min højre side. Jeg kørte 
30-35 km/t. Jeg kunne føige den indtii nedsiaget. Nedsiaget fandt sted Uge bag 
ved Kværs Skole. Idet den landede, stod der et meget kraftigt lysskær i en 
halvmåne og ca. i 50m i bredde over stedet som blinkede med meget korte 
intervailer. 

Lyset kan beskrives som hvis man ser skæret fra projektøriys på himlen", 
slutter AM sin indberetning. 

SUFOI har forespurgt Flyvertaktisk Kommando i Karup om eventuel 
flyveaktivitet i området på det pågældende tidspunkt, men har i skrivende 
stund endnu ikke modtaget svar på denne forespørgsel. 

Men kan læserne af ufo-mail bidrage med yderligere oplysninger til sagen, så 
kan kontakt Skandinavisk UFO Information - SUFOI. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



